b"\n_START_ARTICLE_\nNic Pizzolatto\n_START_SECTION_\nOtro\xc5\xa1tvo\n_START_PARAGRAPH_\nRodil se je v New Orleansu v zvezni dr\xc5\xbeavi Louisiana, o\xc4\x8detu Nicku Pizzolattu mlaj\xc5\xa1emu, ki je bil odvetnik in materi Sheili Pizzolatto, ki je bila u\xc4\x8diteljica. V dru\xc5\xbeini so bili \xc5\xa1tirje otroci. Odra\xc5\xa1\xc4\x8dal je v delavski katoli\xc5\xa1ki dru\xc5\xbeini. Ko je dopolnil pet let so se preselili na pode\xc5\xbeelje, na obmo\xc4\x8dje jezera Charles v Louisiani. Svoje otro\xc5\xa1tvo je ozna\xc4\x8dil kot nesre\xc4\x8dno, saj je bilo veliko rev\xc5\xa1\xc4\x8dine, alkohola, pretepanja in varanja. Da se je umaknil od tak\xc5\xa1nega \xc5\xbeivljenja je veliko svojega \xc4\x8dasa pre\xc5\xbeivel v naravi, kjer se je za\xc4\x8del zanimati za umetnost._NEWLINE_Obiskoval je katoli\xc5\xa1ko \xc5\xa1olo v St. Louisu in od\xc5\xa1el od doma, ko je bil star 17 let. Vpisal se je na univerzo v Louisiani, kjer je \xc5\xa1tudiral vizualno umetnost. Po tem, ko je njegov mentor umrl je opustil pisanje in se preselil v Austin v Texasu, kjer je delal kot natakar in tehni\xc4\x8dni pisatelj. Kot tak je skbel za tehni\xc4\x8dno dokumentacijo dolo\xc4\x8denih produktov. Kasneje se je udele\xc5\xbeil programa kreativnega pisanja na univerzi v Arkansasu, kjer je diplomiral leta 2005.\n_START_SECTION_\nKratke zgodbe\n_START_PARAGRAPH_\nNapisal je dve kratki zgodbi, ko je obiskoval program kreativnega pisanja z naslovom Ghost Birds in Between Here and the Yellow Sea, ki jih je prodal reviji The Atlantic Monthly. Je dobitnik \xc4\x8dastne nagrade Puschart. Njegovo delo Wanted Man je objavljeno v knjigi Best American Mystery Stories 2009.\n_START_SECTION_\nRomani\n_START_PARAGRAPH_\nNjegov prvi roman, Galveston je bil objavljen pri zalo\xc5\xbebi Scribner's leta 2010. Prodan je bil v francoskem, nem\xc5\xa1kem, italijanskem, nizozemskem, \xc5\xa1panskem, portugalskem, norve\xc5\xa1kem, ruskem ter mnogo drugih prevodih. Leta 2005 je bil izbran kot najbolj\xc5\xa1i novi pisatelj s strani revije Poets & Writers. Roman Galveston mu je prinesel \xc5\xa1e kar nekaj nagrad kot je na primer nagrada Edgar.\n_START_SECTION_\nU\xc4\x8denje\n_START_PARAGRAPH_\nBil je profesor za literaturo na Univerzi Severne Karoline, v Chicagu ter na Univerzi DePauw. Kasneje, poleti 2010, se je preselil v Kalifornijo, da bi uresni\xc4\x8dil sanje ter postal scenarist.\n_START_SECTION_\nScenariji\n_START_PARAGRAPH_\nLeta 2011 je napisal scenarij za dva dela prve sezone kriminalne drame The Killing. Z vlogo, ki jo je imel pri ustvarjanju omenjene televizijske serije ni bil zadovoljen saj je zasledoval vizijo nekoga drugega, tako se je odlo\xc4\x8dil, da ne bo pripeval k ustvarjanju te serije._NEWLINE_Leta 2012 je ustvaril serijo True Detective, ki mu je prinesla najve\xc4\x8djo prepoznavnost. Scenarij za True Detective je prodal televizijski hi\xc5\xa1i HBO. Premiera serije je bila januarja 2014. Premiera serije je bila najbolj gledana v zgodovini televizijske mre\xc5\xbee. Serija je postala tako gledana, da je ogled zadnje epizode povzro\xc4\x8dil sesutje stre\xc5\xbenika HBO Go. Na nastanek prve sezone so vplivale nekatere filozofske knjige kot so The Conspiracy Against the Human Race, In the Dust Of This Planet, Nihil Unbound ter Better Never To Have Been._NEWLINE_V avgustu leta 2014 so se pojavile govorice, da je serija True Detective plagiat knjige The Conspiracy Against the Human Race. Televizijska hi\xc5\xa1a HBO in Pizzolato so se odzvali na omenjene govorice in jih ozna\xc4\x8dili kot brezpredmetne, saj naj filozofskih idej ne bi bilo mogo\xc4\x8de kopirati, ker jih vsak lahko razume druga\xc4\x8de."